पणजीः ज्ञानपीठ पुरस्कार मेळोवपी दामोदर मावजो हांकां 'गुलाब' वर्साचें व्यक्तीमत्व' म्हणून वेंचून काडल्यात. फादर फ्रेडी जे दा कोस्टा यादस्तीक 'गुलाब पुरस्कार 2022' जाहीर जाल्यात.
 कोंकणी म्हयन्याळें गुलाब आनी फा. फ्रेडी जे दा कोस्टा मेमोरियल ट्रस्ट हांचे वतीन हे पुरस्कार दितात. फेलिसियो कार्दोज पत्रकारिता पुरस्कारुय जाहीर जाला.
 कोंकणी साहित्यीक, गोंयचो आवाज नेमाळ्याचे कार्यकारी संपादक अॅन्थनी मिनेझीस हांकां 'गुलाब रायटर ऑफ द ईयर' पुरस्कार फावो जाला, जाल्यार तियात्र लेखक आनी दिग्दर्शक आग्नेल दे बोरी हांकां 'गुलाब तियात्रिस्त पुरस्कारा' खातीर वेंचून काडला.
 फादर जुझे डायस हे राजकी पत्रकार आनी सध्या सेंट मॅथ्यू इगर्ज, आझोशींचे पॅरिश पाद्री. तांकां फेलिसियो कार्दोसो पत्रकारिता पुरस्कार फावो जाला. पुरस्कार 20 जुलयाक खाशेले कार्यावळींत मडगांवच्या रवींद्र भवनांत भेटयतले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 